CELEX: 62015TN0211
Language: hu
Date: 2015-04-27 00:00:00
Title: T-211/15. P. sz. ügy: A Közszolgálati Törvényszék F-5/15. sz., Necci kontra Bizottság ügyben 2015. március 25-én hozott ítélete ellen Claudio Necci által 2015. április 27-én benyújtott fellebbezés

22.6.2015   
            
            
               HU
            
            
               Az Európai Unió Hivatalos Lapja
            
            
               C 205/38
            
         A Közszolgálati Törvényszék F-5/15. sz., Necci kontra Bizottság ügyben 2015. március 25-én hozott ítélete ellen Claudio Necci által 2015. április 27-én benyújtott fellebbezés
   (T-211/15. P. sz. ügy)
   (2015/C 205/51)
   Az eljárás nyelve: francia
   
      Felek
   
   
      Fellebbező: Claudio Necci (képviselők: S. Orlandi és T. Martin ügyvédek)
   
      A másik fél az eljárásban: Európai Bizottság
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül az Európai Unió Közszolgálati Törvényszékének F-5/15. sz., Necci kontra Bizottság ügyben 2015. március 25-én hozott végzését;
            
         
               —
            
            
               az ügyet utalja vissza az Európai Unió Közszolgálati Törvényszéke elé.
            
         
      Jogalapok és fontosabb érvek
   
   Fellebbezése alátámasztása érdekében a fellebbező két jogalapra hivatkozik.
   
               1.
            
            
               Az első jogalap a hatékony bírói jogvédelemhez való jog megsértésére vonatkozik, mivel a Közszolgálati Törvényszék olyan indokkal utasította el a felperes keresetét, amelyet tévesen minősített „nyilvánvalóan” elfogadhatatlannak;
            
         
               2.
            
            
               A második jogalap a Közszolgálati Törvényszék általi téves jogalkalmazásra vonatkozik, mivel a Közszolgálati Törvényszék azt állapította meg, hogy a panasz benyújtására a személyzeti szabályzat 90. cikke alapján nyitva álló határidő az évek jóváírására tett javaslat kézhezvételekor kezd el telni, nem pedig annak az alkalmazott általi elfogadásától kezdve.